In carruurtu ay nabad qabaan waa waxa ugu muhiimsan.
Hadduu qoysku u baahan yahay caawimo iyo taageero–
–waa inay ugu horayn taas guriga ku helaan.
Oo yoolku waa inay carruurtu qoysaskooda la soo barbaaraan.
Balse mararka qaarkood waa wax ilmaha waxyeellaynaya inuu guriga sii degganaado.
Tusaale ahaan hadduu waalidku aad u xanuunsan yahay–
–khamriga badsado ama haddii ilmaha gacanqaad loo geysto.
Hase ahaatee waxay iyana noqon kartaa inuu ilmuhu iskiis waxyaabo halis ah ku jiro–
–sida inuu mukhaadaraad isticmaalo ama dembiyo galo.
Markaa wuxuu ilmuhu u baahan karaa inuu meel kale degganaado–
–muddo gaaban ama dheer, inta xaaladdu ka soo hagaagayso.
Carruurta aan qoysaskooda la degganayn–
–badankood waxay la deggan yihiin qoys barbaariya.
Adeegga bulshadu wuxuu ugu horrayn soo ogaadaan–
–inuu qof ka mid ah sokeeyaha qoyska uu noqon karo qoys ilmaha barbaariya.
Laga yaabee cid qaraabo ah ama asxaab la ah ilmaha ama qoyska.
Mararka qaarkood taasu ma suurogasho.
Markaas wuxuu ilmuhu la degi karaa qoys kale oo fursad u leh inay ilmo qaabilaan.
Adeegga bulshadu si isku mid ah oo taxaddar leh ayuu u baaraa dhammaan guryaha qoysaska–
–iyadoon loo eegin inuu yahay qoys ilmaha aqoon hore u leh iyo in kale.
Carruurta qaarkood waxay u baahan yihiin taageero ama daryeel aysan ka–
–heli karin qoys ilmo barbaariya.
Waxay markaa ku noolaan karaan mid ka mid ah guryaha carruurta lagu hayo oo shaqaale leh.
Carruurta iyo waalidku badanaaba way wada xiriiraan–
–xitaa markuu ilmuhu deggan yahay meel kale.
Ilmuhu wuxuu iyana xiriir la leeyahay qaraabadiisa markay suurtogal tahay.
Waa muhiim in ilamaha loo suurtogeliyo heysashada afkiisa iyo dhaqankiisa.
Muddada ilmuhu uusan ku noolayn guriga–
–waxay waalidku xaq u leeyihiin inay taageero ka helaan adeegga bulshada.
Yoolku waa inuu ilmuhu guriga dib ugu soo guuro. Marka ay suurtogal tahay.